钦定古今图书集成/明伦汇编/交谊典/第057卷 > 《纪子正杏园燕集》前人
## 钦定古今图书集成/明伦汇编/交谊典/第057卷 > 《纪子正杏园燕集》前人

“纪翁种杏城西垠，千株万株红艳新。今年寒食好天
色，晓气郁郁含芳津。天公自爱此花好，朝薰暮染烦
花神。融霞晕雪一倾倒，非烟非雾非卿云。未开何所
似，乳儿粉妆深绛唇。能啼能笑痴复𫘤，画出百子元
非真。半开何所似，里中处女东家邻。阳和入骨春思
动，欲语不语时轻颦。就中烂漫尢更好，五家合队虢”
与秦。曲江江头看车马，十里罗绮争红尘。阳平一邑
多诗豪，主人买酒邀众宾。花时有成约，恨少杨子张
吾军。落花著衣红缤纷，四坐惨淡伤精魂。花开花落
十日耳，对花不饮花应嗔。爱花常苦得花晚，争教行
乐无闲身。芳苞一破不更合，且看锦树烘残春。